CELEX: 31987R3434
Language: sl
Date: 1987-11-17 00:00:00
Title: Uredba Komisije (EGS) št. 3434/87 z dne 17. novembra 1987 o spremembah uredb (EGS) št. 2973/79 in (EGS) št. 2377/80 glede nekaterih uvoznih in izvoznih režimov za goveje in telečje meso

Pomembno pravno obvestilo

|

31987R3434

Uradni list L 327 , 18/11/1987 str. 0007 - 0008 finska posebna izdaja: poglavje 3 zvezek 24 str. 0182  švedska posebna izdaja: poglavje 3 zvezek 24 str. 0182 

		Uredba Komisije (EGS) št. 3434/87z dne 17. novembra 1987o spremembah uredb (EGS) št. 2973/79 in (EGS) št. 2377/80 glede nekaterih uvoznih in izvoznih režimov za goveje in telečje mesoKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo (EGS) št. 467/87 [2], in zlasti člena 15(2) Uredbe,ob upoštevanju Uredbe Sveta (EGS) št. 2931/79 z dne 20. decembra 1979 o podpori za izvoz kmetijskih proizvodov, ki so upravičeni do posebnega položaja pri uvozu v tretjo državo [3], in zlasti člena 1(2) Uredbe,ker Uredba Komisije (EGS) št. 2973/79 z dne 21. decembra 1979 o določitvi podrobnih pravil za uporabo in dodelitev podpore za izvoz proizvodov iz govejega in telečjega mesa, ki so upravičeni do posebnega položaja pri uvozu v tretjo državo [4], kakor je bila nazadnje spremenjena z Uredbo (EGS) št. 3582/81 [5], in Uredba Komisije (EGS) št. 2377/80 z dne 4. septembra 1980 o posebnih podrobnih pravilih za uporabo sistema uvoznih in izvoznih dovoljenj v sektorju govejega in telečjega mesa [6], kakor je bila nazadnje spremenjena z Uredbo (EGS) št. 520/87 [7], v zvezi z nekaterimi govejimi in telečjimi proizvodi določata ukrepe za uporabo kvote za izvoz v Združene države ter kvote za uvoz iz Združenih držav in Kanade; ker so izkušnje pokazale za priporočljivo, da se ti ukrepi spremenijo z uvedbo četrtletnega sistema vodenja, tako da se neizkoriščene količine enega četrtletja prenesejo v naslednje četrtletje; ker so izkušnje na področju uvoznih režimov pokazale, naj se znesek varščine poveča in naj se opredelijo trgovci, pooblaščeni za uporabo uvoznih dovoljenj v okviru navedenih ukrepov;ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,SPREJELA NASLEDNJO UREDBO:Člen 1Drugi pododstavek člena 1(1) Uredbe (EGS) št. 2973/79 se nadomesti z naslednjim:"Razpoložljiva količina na četrtletje znaša 1250 ton plus, za zadnja tri četrtletja, količina iz člena 15(6)(c) Uredbe (EGS) št. 2377/80, ki ostane glede na prejšnje četrtletje."Člen 2Uredba (EGS) št. 2377/80 se spremeni:1. Člen 6(1) se nadomesti z naslednjim:"1. Znesek varščine glede na uvozna dovoljenja z vnaprejšnjo določitvijo dajatev in uvoznih dovoljenj iz člena 12 znaša 10 ekujev na 100 kilogramov neto."2. Člen 12(1)(a) se nadomesti z naslednjim:"(a) zahtevek za dovoljenje ali zahtevki, ki jih predloži katerikoli vlagatelj, se nanašajo na celotno količino, ki ustreza najmanj petim tonam mesa na težo proizvoda, in ne presegajo količine, razpoložljive glede na navedeni režim za četrtletje, v katerem je/so bil/-i zahtevek/-ki predložen/-i."3. Člen 12(1) se dopolni z naslednjim:"(d) Vlagatelj mora biti fizična ali pravna oseba, ki je v času, ko je bil zahtevek predložen, že najmanj dvanajst mesecev trgoval z govejim ali telečjim mesom med državami članicami ali s tretjimi državami in čigar ime je vključeno v uradni register države članice."4. Členu 12 se doda naslednji odstavek:"3. Razpoložljiva količina na četrtletje glede na režim iz odstavka 1 znaša 25 % celotne količine plus, za zadnja tri četrtletja, količina iz člena 15(6)(d), ki ostane iz prejšnjega četrtletja."5. Člen 15(1)(b) se nadomesti z naslednjim:"(b) zahtevke iz člena 13, v prvih desetih dnevih vsakega meseca;"6. Člen 15(1) se dopolni z naslednjim:"(d) zahtevke iz člena 12, v prvih desetih dnevih vsakega četrtletja."7. V členu 15(2)(b) se "iz členov 9 do 11" nadomesti z "iz členov 9 do 12."8. Člen 15(4)(e) se dopolni z naslednjim:"To sporočilo vključuje seznam vlagateljev in navaja države izvora."9. Člen 15(5)(b) se nadomesti z naslednjim:"(b) dovoljenja iz člena 13, vsak 21. dan v mesecu."10. Člen 15(5) se dopolni z naslednjim:"(d) dovoljenja iz člena 12, vsak 21. dan v četrtletju."11. Člen 15(6)(c) se dopolni z naslednjim:"Če je celotna količina, za katero so bili predloženi zahtevki za dovoljenja, manjša od razpoložljive količine, Komisija preostalo količino preračuna in jo doda razpoložljivi količini v naslednjem četrtletju."12. V členu 15(6)(d) se zadnji stavek nadomesti z naslednjim:"Če je celotna količina, za katero so bili predloženi zahtevki za dovoljenja, manjša od razpoložljive količine, Komisija preostalo količino preračuna in jo doda razpoložljivi količini v naslednjem četrtletju."Člen 3Ta uredba začne veljati 1. januarja 1988.Ta uredba je v celoti zavezujoča in se neposredno uporablja v vseh državah članicah.V Bruslju, 17. novembra 1987Za KomisijoFrans AndriessenPodpredsednik[1] UL L 148, 28.6.1968, str. 24.[2] UL L 48, 17.2.1987, str. 1.[3] UL L 334, 28.12.1979, str. 44.[4] UL L 336, 29.12.1979, str. 44.[5] UL L 359, 15.12.1981, str. 14.[6] UL L 241, 13.9.1980, str. 5.[7] UL L 52, 21.2.1987, str. 13.--------------------------------------------------